Til: Styret

Fra: Senterleder

Sakstype: Diskusjonssak

Saksnr: 14/2017

Møtedato: 13.6.2017

Notatdato: 7.6.2017

Saksbehandler: Fredrik Emil Olsbu/Frode Løvik

# Langtidsbudsjett for TIK – ulike scenario

**Bakgrunn**

Frå hausten 2017 vil TIK ha åtte seniorforskarar (førsteamanuensis og professor) i staben, sju fast tilsette og ein vikar (Druglitrø). Fire av desse er knytt til innovasjonsgruppa (Fagerberg, Gulbrandsen, Thune og Wicken), og fire er knytt til STS-gruppa (Asdal, Bauer, Delgado og Druglitrø). Fagerberg har signalisert at han vil gå av med pensjon sommaren 2018.

Dei fleste av desse seniorforskarane er i dag aktivt engasjerte i eksternfinansierte prosjekt og har høgt eksternt frikjøp. Dette fører til at tida dei kan bruke til årleg pliktarbeid er sterkt redusert, noko som igjen resulterer i at TIK systematisk manglar ressursar til å gjennomføre kjerneaktivitetane sine (undervisning, rettleiing, koordinering og administrative oppgåver).

Styret i TIK har i fleire omgangar drøfta kapasiteten til TIK i lys av ei aukande mengd eksternfinansierte prosjekt ved senteret og ei basisløyvinga frå fakultetet som ikkje har auka i takt med prisstiginga.

I styremøtet i mars 2017 vart administrasjonen til TIK beden om å utarbeide langtidsbudsjett som syner konsekvensane av ei utviding av den faste vitskaplege staben med ein eller to stillingar.

På den eine sida vil desse nye stillingane løyse det omtalte kapasitetsproblemet, men på den andre sida vil desse stillingane auke personalkostnadane ved senteret. Vi ser det difor som viktig å sette opp ulike scenario for å gi styret eit grunnlag for å vurdere korleis TIK sin økonomi vil sjå ut ved ei stillingsutviding og om ein større stab vil være berekraftig i eit framtidsperspektiv. Vi har sett nærare på dette for stillingar som førsteamanuensis eller professor.

**Gjeldande langtidsprognose**

**Tabell 1: Oppdatert langtidsprognose**

|  |
| --- |
| **Langtidsprognose** |
|   | ***Prognose 2017*** | ***Prognose 2018*** | ***Prognose 2019*** | ***Prognose 2020*** | ***Prognose 2021*** |
| Inntekt frå basisløyving | 13 105 | 13 643 | 13 365 | 13 381 | 13 446 |
| Personalkostnader | 16 423 | 16 631 | 16 754 | 15 730 | 15 046 |
| Driftskostnader | 2 783 | 2 823 | 2 783 | 2 783 | 2 783 |
| Investeringar | 140 | 50 | 50 | 50 | 50 |
| **Årsresultat utan nettobidrag og prosjektslutt** | **-6 241** | **-5 861** | **-6 222** | **-5 182** | **-4 433** |
| **Nettobidrag frå prosjekt** | **7 079** | **6 946** | **6 000** | **6 000** | **5 000** |
| **Årsresultat**  | **838** |  **1 085** | **-222** | **818** | **567** |
| **Overført frå i fjor** | **3 297** | **4 135** | **5 220** | **4 999** | **5 816** |
| **Akkumulert resultat** | **4 135** | **5 220** | **4 999** | **5 816** | **6 383** |

Vi tek utgangspunkt i gjeldande langtidsprognose for 2017 - 2021. Denne viser venta basisløyving frå fakultetet for dei komande åra ut frå eksisterande fordelingsmodell og personal- og driftskostnader for basisaktivitetane på TIK ut frå eksisterande stab og kjende endringar. Denne fordelingsmodellen er for tida under diskusjon og kan verte endra. Det er for tidleg å spå om denne endringa vil føre til større eller mindre basisløyving til TIK.

Vidare viser prognosen nettobidrag frå prosjekt ut frå kjende budsjett for 2017 og 2018 og ein rundsum frå 2019 og framover. Det estimerte bidraget for 2019 – 2021 (og vidare framover) er sjølvsagt usikkert. Vi kan ikkje rekne med at TIK vil klare å hente inn eit så høgt nettobidrag framover som i åra 2015 – 2018.

Prognosen legg opp til at TIK vil ha ein buffer på rundt NOK 5 000 000 frå utgangen av 2018.

**Scenario 1.1: Nye faste stillingar – førsteamanuensis – 50 % eksternt frikjøp**

Årlege personalkostnadar for ei stilling som førsteamanuensis i ltr. 70 er for 2017 NOK 822 000. I tillegg må ein rekne inn pengar til drift og kontorteknisk utstyr. Dette er estimert til 50 000 NOK.

Vi legg til grunn at desse to stillingane skal dele tida si mellom eksternfinansierte prosjekt og undervisningsoppgåver. Dersom desse to stillingane har eit eksternt frikjøp på 50 % vil dette utløyse eit nettobidrag på NOK 520 000 for prosjekt finansiert av Noregs forskingsråd, NFR, og NOK 515 000 for eit EU-finansiert prosjekt. EU-finansierte prosjekt vil i tillegg løyse ut ekstra basisløyving, både i form av ein årleg rundsum og ein prosentvis del av tidlegare års inntekter frå EU (RBO-midlar) over basis. For EU-finansierte prosjekt får vi også 25 % overhead på bokførte driftskostnader.

Vi vel i denne samanheng å ta utgangspunkt i ei finansiering frå NFR.

**Tabell 2: Førsteamanuensis (50 % eksternt frikjøp)**

|  |  |  |
| --- | --- | --- |
|  | Førsteamanuensis ltr. 70 | To førsteamanuensar ltr. 70 |
| Personalkostnad | NOK 822 000 | NOK 1 644 000 |
| Drift og kontorteknisk utstyr | NOK 50 000 | NOK 100 000 |
| SUM Kostnader | NOK 872 000 | NOK 1 744 000 |
| 50 % frikjøp frå NFR | NOK 520 000 | NOK 1 040 000 |
| Finansiering frå TIK | NOK 352 000 | NOK 704 000 |

TIK-senteret må under dei føresetnadene som er sette, bruke NOK 704 000 av basisløyvinga til årleg om staben vert utvida med to slike stillingar. Legg vi dette inn i langtidsprognosen frå 2018 ser vi at TIK sin buffer vil halde seg rundt NOK 4 000 000.

**Tabell 3: Langtidsprognose + 2 førsteam. (50 % eksternt frikjøp) frå 2018**

|  |
| --- |
| **Langtidsprognose** |
|   | ***Prognose 2017*** | ***Prognose 2018*** | ***Prognose 2019*** | ***Prognose 2020*** | ***Prognose 2021*** |
| Inntekt frå basisløyving | 13 105 | 13 643 | 13 365 | 13 381 | 13 446 |
| Personalkostnader | 16 423 | 18 275 | 18 398 | 17 374 | 16 690 |
| Driftskostnader | 2 783 | 2 923 | 2 883 | 2 883 | 2 883 |
| Investeringar | 140 | 50 | 50 | 50 | 50 |
| **Årsresultat utan nettobidrag og prosjektslutt** | **-6 241** | **-7 605** | **-7 966** | **-6 926** | **-6 177** |
| **Nettobidrag frå prosjekt** | **7 079** | **7 986** | **7 040** | **7 040** | **6 040** |
| **Årsresultat**  | **838** | **381** | **-926** | **114** | **-137** |
| **Overført frå i fjor** | **3 297** | **4 135** | **4 516** | **3 950** | **3 704** |
| **Akkumulert resultat** | **4 135** | **4 516** | **3 950** | **3 704** | **3 567** |

**Scenario 1.2: Nye faste stillingar – førsteamanuensis – 0 % eksternt frikjøp**

Vi kan risikere å ikkje lukkast i å hente inn eksterne prosjektmidlar til desse to stillingane. Det fører til ein rein auke i kostnader i langtidsprognosen og TIK sin buffer vil forsvinne i løpet av 2021.

**Tabell 4: Langtidsprognose + 2 førsteam. (0 % eksternt frikjøp) frå 2018**

|  |
| --- |
| **Langtidsprognose** |
|   | ***Prognose 2017*** | ***Prognose 2018*** | ***Prognose 2019*** | ***Prognose 2020*** | ***Prognose 2021*** |
| Inntekt frå basisløyving | 13 105 | 13 643 | 13 365 | 13 381 | 13 446 |
| Personalkostnader | 16 423 | 18 275 | 18 398 | 17 374 | 16 690 |
| Driftskostnader | 2 783 | 2 923 | 2 883 | 2 883 | 2 883 |
| Investeringar | 140 | 50 | 50 | 50 | 50 |
| **Årsresultat utan nettobidrag og prosjektslutt** | **-6 241** | **-7 605** | **-7 966** | **-6 926** | **-6 177** |
| **Nettobidrag frå prosjekt** | **7 079** | **6 946** | **6 000** | **6 000** | **5 000** |
| **Årsresultat**  | **838** | **-659** | **1 966** | **-926** | **-1 177** |
| **Overført frå i fjor** | **3 297** | **4 135** | **3 476** | **1 510** | **584** |
| **Akkumulert resultat** | **4 135** | **3 476** | **1 510** | **584** | **-593** |

**Scenario 2.1: Nye faste stillingar – professor - 50 % eksternt frikjøp**

Årlege personalkostnadar for ei professorstilling i ltr. 82 er for 2017 NOK 1 105 000. NFR opererer med rundsummar for nettobidrag og rundsummen er den same som for stillinga over, NOK 520 000 ved eit frikjøp på 50 %. (Til samanlikning vil eit EU-prosjekt løyse ut eit nettobidrag på NOK 690 000 for eit tilsvarande frikjøp.)

**Tabell 5: Professor (50 % eksternt frikjøp)**

|  |  |  |
| --- | --- | --- |
|  | Professor ltr. 82 | Professor ltr. 82 |
| Personalkostnad | NOK1 105 000 | NOK 2 210 000 |
| Drift og kontorteknisk utstyr | NOK 50 000 | NOK 100 000 |
| SUM Kostnader | NOK 1 155 000 | NOK 2 310 000 |
| 50 % frikjøp frå NFR | NOK 520 000 | NOK 1 040 000 |
| Finansiering frå TIK | NOK 635 000 | NOK 1 270 000 |

For to professorstillingar må TIK årleg bruke NOK 1 270 000 av basisløyvinga, med dei same føresetnadene. Når vi legg dette inn i langtidsprognosen ser vi at TIK sin buffer vil bli redusert ned til vel ein million i 2021.

**Tabell 6: Langtidsprognose + 2 prof. (50 % eksternt frikjøp)**

|  |
| --- |
| **Langtidsprognose** |
|   | ***Prognose 2017*** | ***Prognose 2018*** | ***Prognose 2019*** | ***Prognose 2020*** | ***Prognose 2021*** |
| Inntekt frå basisløyving | 13 105 | 13 643 | 13 365 | 13 381 | 13 446 |
| Personalkostnader | 16 423 | 18 841 | 18 964 | 17 940 | 17 256 |
| Driftskostnader | 2 783 | 2 923 | 2 883 | 2 883 | 2 883 |
| Investeringar | 140 | 50 | 50 | 50 | 50 |
| **Årsresultat utan nettobidrag og prosjektslutt** | **-6 241** | **-8 171** | **-8 532** | **-7 492** | **-6 743** |
| **Nettobidrag frå prosjekt** | **7 079** | **7 986** | **7 040** | **7 040** | **6 040** |
| **Årsresultat**  |  **838** | **-185** | **-1 492** | **-452** | **-703** |
| **Overført frå i fjor** | **3 297** | **4 135** | **3 950** | **2 458** | **2 006** |
| **Akkumulert resultat** | **4 135** | **3 950** | **2 458** | **2 006** | **1 303** |

**Scenario 2.2: Nye faste stillingar – professor - 0 % eksternt frikjøp**

Dersom vi ikkje lukkast i å hente inn eksterne prosjektmidlar for desse to stillingane vil TIK sin buffer forsvinne endå raskare og TIK vil ha eit underskot frå 2020.

**Tabell 7: Langtidsprognose + 2 prof. (0 % eksternt frikjøp)**

|  |
| --- |
| **Langtidsprognose** |
|   | ***Prognose 2017*** | ***Prognose 2018*** | ***Prognose 2019*** | ***Prognose 2020*** | ***Prognose 2021*** |
| Inntekt frå basisløyving | 13 105 | 13 643 | 13 365 | 13 381 | 13 446 |
| Personalkostnader | 16 423 | 18 841 | 18 964 | 17 940 | 17 256 |
| Driftskostnader | 2 783 | 2 923 | 2 883 | 2 883 | 2 883 |
| Investeringar | 140 | 50 | 50 | 50 | 50 |
| **Årsresultat utan nettobidrag og prosjektslutt** | **-6 241** | **-8 171** | **-8 532** | **-7 492** | **-6 743** |
| **Nettobidrag frå prosjekt** | **7 079** | **6 946** | **6 000** | **6 000** | **5 000** |
| **Årsresultat**  | **838** | **-1 225** | **-2 532** | **-1 492** | **-1 743** |
| **Overført frå i fjor** | **3 297** | **4 135** | **2 910** | **378** | **-1 114** |
| **Akkumulert resultat** | **4 135** | **2 910** | **378** | **-1 114** | **-2 857** |

**Samanlikning av dei ulike scenarioa og avsluttande kommentarar**

|  |  |  |  |
| --- | --- | --- | --- |
| Scenario og tal på nye stillingar: | Årleg finansiering frå basis | Årsresultat i snitt 2018 - 2021 | Akkumulert resultat 2021 |
| Scenario 1.1 – ein førsteamanuensis | 352 000 | 210 000 | 4 975 000 |
| Scenario 1.1 – to førsteamanuensar | 704 000 | -142 000 | 3 567 000 |
| Scenario 1.2 – ein førsteamanuensis | 872 000 | -310 000 | 2 895 000 |
| Scenario 1.2 – to førsteamanuensar | 1 744 000 | -1 182 000 | -593 000 |
| Scenario 2.1 – ein professor | 635 000 | -73 000 | 3 843 000 |
| Scenario 2.1 – to professorar | 1 270 000 | -708 000 | 1 303 000 |
| Scenario 2.2 – ein professor | 1 155 000 | -593 000 | 1 763 000 |
| Scenario 2.2 – to professorar | 2 310 000 | -1 748 000 | -2 857 000 |

Tabellen viser at dei fleste scenarioa basert på ein ny stilling (førsteamanuensis eller professor) ser ut til å vere berekraftige økonomisk, sidan det akkumulerte resultatet i 2021 er positivt (mellom 1,7 og 5 mill NOK). På den andre sida ser vi ein viss risiko ved å utvide staben med to seniorar. Dersom vi ikkje lukkast i å hente inn eksterne prosjektmidlar til desse, vil TIK sin økonomi ikkje gå i balanse og det akkumulerte resultatet vil bli redusert og forsvinne etter ei tid (sjå scenario 1.2 og 2.2 med to stillingar).

Samstundes vil vi peike på eit anna viktig moment. Ei styrking av den vitskaplege staben kan også styrke TIK sin posisjon og generere nye inntekter til senteret som ikkje er inkludert i dei ulike scenarioa over. Vi vil her trekke fram to alternativ.

1. *Utvide talet på masterstudentar og/eller opprette eit bachelor-program*

Nye studentar vil auke basisløyvinga til TIK (gjennom resultatkomponenten studiepoeng i fordelingsmodellen til SV-fakultetet). Ein bachelorstudent vil gi senteret ei inntekt på NOK 39 000 og ein masterstudent gir i dag senteret ei inntekt på NOK 42 000.

Senteret har søkt om fem nye studieplassar til masterprogrammet, noko som vil gi i overkant av NOK 200 000 i ekstra årleg basis. Dei nye studentane kan tidlegast få opptak hausten 2018, og det vil kunne få effekt på basisløyvinga frå 2021.

Dersom vi får eit bachelor-program med 30 studentar på plass, kan vi forvente ein årleg auke i basisløyvinga på NOK 1 170 000. Dette vil dekke ein heil professorstilling.

Ein ekspansjon av TIK sine utdanningsaktivitetar på master- og/eller bacholornivå vil ha ein positiv effekt på scenarioa som er presenterte over, og vil på sikt kunne sikre ei økonomisk berekraftig langtidsprognose.

1. *Nye prosjekt med EU-finansiering*

Som omtalt tidlegare, generer prosjekt med EU-finansiering basisinntekter på to måtar ved UiO. Senter/institutt får ein årleg sum i prosjektperioden som varierer frå NOK 400 000 til NOK 800 000 for «Starting Grants», «Consolidator Grants» og «Advanced Grants». I tillegg får senter/institutt ved SV-fakultetet 60 øre for kvar prosjektkrone som er bokført som inntekt. Dette saman med ein høgare overhead-sats, gjer slike prosjekt særs lukrative. Nye EU-prosjekt til TIK, vil ha ein positiv effekt på scenarioa som er presentert over og på sikt bidra til at verksemda ved TIK vert økonomisk berekraftig.